OpenLLM-France/wikimedia huggingface dataset:
# Criminal (cançó de Britney Spears)

«Criminal» és el quart senzill de l'àlbum Femme Fatale de la cantant estatunidenca Britney Spears. Fou escrit en 2008 per Max Martin, Shellback i Tiffany Amber, i produït per Martin i Shellback. Se'n va llançar un snippet el 2 de març de 2011, que es va penjar en el compte oficial de la cantant a SoundCloud.

## Vídeo musical

El vídeo es va gravar a Anglaterra i el fet de dur un revòlver a la mà va fer que se'n parlés, ja que allà està prohibit l'ús d'armament. Va ser estrenat a Itunes el dia 18 d'octubre de 2011 i l'endemà va aparèixer al canal de VEVO de la princesa del pop.

### Sinopsi

Al començament es veu Britney en una festa de classe alta amb el seu xicot, el qual la maltracta verbalment i llavors ella s'escapa al lavabo. Allà li cau una llàgrima i es posa el seu perfum, Radiance. Torna i es troba a una noia flirtejant amb el seu xicot i la insulta: «Així que no treballes a la cantonada del carrer, pel que veig!» i l'home se l'enduu a fora. Allà, l'home pega Britney i apareix Jason a darrere i colpeja l'home. Britney fum una coça als genitals del seu xicot i se'n va amb motocicleta amb Jason. Llavors, comença la cançó.
Es troben al pis del criminal, Jason, i es mostren escenes amb sexe i d'altres amb Britney cantant en una porta. A la següent tornada, Britney i Jason atraquen una botiga i un banc, i de resultes surten a les notícies. Seguidament, apreixen a la dutxa, amb escenes dels dos nuus, mentre policies els envolten el pis. Britney i Jason es besen mentre els trets de la policia travessa les parets sense tocar-los. Finalment, els policies entren i no troben res. I es veu la parella escapant altre cop amb la motocicleta.

## Llista de cançons

| Digital download "Criminal" (Radio Mix) — 3:45 Digital download (EP) "Criminal" (Radio Mix) — 3:45 "Criminal" (Varsity Team Radio Remix) — 4:23 "Criminal" (Tom Piper & Riddler Remix) — 5:50 "Criminal" (Video) — 5:21 | Digital download (Remixes) "Criminal" (DJ Laszlo Mixshow Edit) — 5:20 "Criminal" (DJ Laszlo Club Mix) — 6:53 "Criminal" (Tom Piper & Riddler Remix) — 5:50 "Criminal" (Varsity Team Extended Remix) — 6:36 "Criminal" (Varsity Team Mixshow) — 6:21 |

## Referències

* ↑ Montgomery, James. «Britney Spears Responds To 'Criminal' Video Controversy». MTV. MTV Networks, 26-09-2011. Arxivat de l'original el 29 de setembre 2011. [Consulta: 30 setembre 2011].
* ↑ Femme Fatale. Jive Records, 2011.
* ↑ Vena, Jocelyn. «Britney Spears Teases Femme Fatale Slow Jam 'Criminal'» (en anglès). MTV, 02-03-2011. Arxivat de l'original el 2013-12-05. [Consulta: 18 octubre].
* ↑ Unterberger, Andrew. «Britney and Jason Go Outlaw in First Pics from "Criminal" Video» (en anglès). Pop Dust, 18-09-2011. Arxivat de l'original el 2011-10-29. [Consulta: 18 octubre].
* ↑ Goodacre, Kate. «Britney Spears holds up convenience store in 'Criminal' video: Watch». Digital Spy. Hachette Filipacchi (UK) Ltd, 18-10-2011. [Consulta: 18 octubre 2011].

## Enllaços externs

* Web oficial de Britney Spears BritneySpears.com
* Web oficial de Jive Records de Britney Spears Britney.com
Viccionari
# Fernando Ibáñez Payés

Fernando Ibáñez Payés fou un empresari i polític valencià, alcalde de València i diputat a les Corts Espanyoles durant la restauració borbònica.

## Biografia

Membre del Partit Liberal, fou elegit diputat pel districte de Xelva a les eleccions generals espanyoles de 1901 en una elecció parcial per a substituir José Manteca Oria. De juny de 1912 a novembre de 1913 fou també alcalde de València. Durant el seu mandat es va aprovar el pla de reforma i millora de l'interior de la ciutat projectat per l'arquitecte Federico Aymamí. El 1915 fou diputat provincial pel districte Mar-Mercat de València, i el 1917 fou president de la Diputació de València. El 1930 era el contribuent més gran de València

## Enllaços externs

* Biografies de polítics valencians Arxivat 2011-07-07 a Wayback Machine.
* Fitxa del Congrés dels Diputats (castellà)
# Gordon (Geòrgia)

Gordon és una població dels Estats Units a l'estat de Geòrgia. Segons el cens del 2000 tenia 2.152 habitants.

## Demografia

Segons el cens del 2000, Gordon tenia 2.152 habitants, 826 habitatges, i 579 famílies. La densitat de població era de 153,9 habitants/km².
Dels 826 habitatges en un 32,1% hi vivien nens de menys de 18 anys, en un 45% hi vivien parelles casades, en un 21,3% dones solteres, i en un 29,9% no eren unitats familiars. En el 27,2% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,6% tenia menys de 18 anys, un 9,1% entre 18 i 24, un 27% entre 25 i 44, un 22,6% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 81,7 homes.
La renda mediana per habitatge era de 32.891 $ i la renda mediana per família de 39.189 $. Els homes tenien una renda mediana de 33.661 $ mentre que les dones 20.968 $. La renda per capita de la població era de 13.771 $. Entorn del 19,3% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Gordon». American Fact Finder. Oficina del Cens dels Estats Units, 12-01-2010.
# Torre Rafaela

La Torre Rafaela és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular, de planta baixa i dos pisos, teulat a dues vessants i carener perpendicular a la façana principal. S'afegeix, tant a la planta baixa com al primer pis, una nova planta i una galeria a solana. Galeria d'arcs rebaixats i pilarets quadrats (en tot les plantes). Al seu interior hi aboquen diferents obertures de les estances.
La façana es compon simètricament respecta un cos central sobresortit que fa de porxo d'accés a la planta baixa i de terrassa al primer pis i de galeria al segon. A la part posterior hi ha un balcó. La façana lateral esquerra segueix una composició simètrica d'obertures de llinda recta decorades. El conjunt el completen els jardins, en restauració, la pallissa d'arc de punt rodó i amb restes d'obertures antigues, la gran era circular i amb una immillorable vista sobre la plana, i els cossos de cavallerisses amb data de 1905. Tot això sobre un mur de conteniment que li fa de sòcol. Dins d'ell s'hi troba la bassa, amb contraforts i de gran mides.

## Història

La llinda planera d'entrada a la casa data del 1809. Les cavallerisses estan datades al 1905. El nom de Can Quintana era pels masovers. Les modificacions foren fetes per Antoni Boxa al 1905, que era el propietari. S'està restaurant totalment l'era.

## Referències

* 1 2 3 «Torre Rafaela». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Torre Rafaela, fitxa del catàleg de l'Ajuntament
# Maella

Maella és una vila i municipi aragonès de parla catalana del Baix Aragó - Casp (Saragossa), històricament considerat del Matarranya.

## Llocs d'interès

* L'ajuntament, amb la torre del rellotge.
* Les restes del castell de Maella.
* La casa natal de l'escultor Pau Gargallo.
* Ermita de Santa Bàrbara
* Església i convent de Santa. Maria
* Església de Sant llorenç

## Persones il·lustres

Van néixer a Maella:
* L'escultor Pau Gargallo.
* L'artesà del vidre Antoni Pons i Cirac.
* L'anarcosindicalista, agent dels serveis secrets republicans i escriptor Ramón Rufat Llop.
* José Peris Lacasa (1924-2017), compositor i pedagog musical.

## Poblacions agermanades

* Vivonne (França)
# Place Charles-de-Gaulle

La place Charles-de-Gaulle (plaça Charles de Gaulle), abans anomenada place de l'Étoile (plaça de l'Estrella), és una emblemàtica plaça parisenca en la que es troba l'Arc de Triomf de París. Va canviar de nom el 1970, però la seva antiga denominació segueix sent d'ús molt comú. La plaça es reparteix, entre els districtes VIII, XVI i XVII.

## Bibliografia

* Roland Pozzo di Borgo. Les Champs-Élysées: trois siècles d'histoire. La Martinière, 1997. ISBN 9782732423746.
# Phyllomedusa sauvagii

Phyllomedusa sauvagii és una espècie de granota que viu a Bolívia, el Paraguai, el Brasil i l'Argentina.

## Referències

* Aquino, L., Colli, G., Reichle, S., Silvano, D., di Tada, I. & Lavilla, E. (2004). Phyllomedusa sauvagii. Llista Vermella de la UICN, Unió Internacional per a la Conservació de la Natura, 2006. Consultat el 10 de gener de 2008 (en anglès). (anglès)
# Günther Steines

Günther Steines (Trèveris, 28 de setembre de 1928 - Ahrweiler, 3 de juny de 1982) fou un atleta alemany, especialista en els 800 metres, que va competir durant la dècada de 1950. Era germà del també atleta Berthold Steines.
El 1952 va prendre part en els Jocs Olímpics d'Estiu de Hèlsinki, on disputà dues proves del programa d'atletisme. Fent equip amb Hans Geister, Heinz Ulzheimer i Karl-Friedrich Haas guanyà la medalla de bronze en la prova dels 4x400 metres, mentre en els 800 metres fou sisè.
En el seu palmarès també destaquen dos campionats alemanys dels 800 metres, el 1950 i 1952, i dels 4x400 metres, el 1950 i 1954.

## Millors marques

* 400 metres. 48.5" (1952)
* 800 metres. 1'49.5" (1952)

## Referències

* 1 2 3 4 «Olympedia – Günther Steines». [Consulta: 26 abril 2022].
* ↑ «Leichtathletik - Deutsche Meisterschaften (800m - Herren)». [Consulta: 26 abril 2022].
* ↑ «Leichtathletik - Deutsche Meisterschaften (Staffeln - Herren - Teil 1)». [Consulta: 26 abril 2022].
* ↑ Fitxa a trackfield.brinkster.net
# Gran Premi de l'Azerbaidjan

El Gran Premi de l'Azerbaidjan (en àzeri Azərbaycan Qran Prisi) és una carrera vàlida pel campionat mundial d'automobilisme de Fórmula 1, que es disputa a l'Azerbaidjan des de l'any 2017. Es disputa al Circuit urbà de Bakú a Bakú.
El 2017 i 2021, el circuit és disputat en Juny, en 2018 i 2019, fou disputat en Abril. En 2020, el gran premi va ser cancel·lat degut a pandèmia de COVID-19.

## Guanyadors del Gran Premi de l'Azerbaidjan

| Any | Pilot | Equip | Circuit | Resultats |
| 2021 | Sergio Pérez | Red Bull Racing - Honda | Circuit urbà de Bakú | Resultats |
| 2020 | El Gran Premi va ser cancel·lat | El Gran Premi va ser cancel·lat | El Gran Premi va ser cancel·lat | El Gran Premi va ser cancel·lat |
| 2019 | Valtteri Bottas | Mercedes | Circuit urbà de Bakú | Resultats |
| 2018 | Lewis Hamilton | Mercedes | Circuit urbà de Bakú | Resultats |
| 2017 | Daniel Ricciardo | Red Bull Racing - Tag Heuer | Circuit urbà de Bakú | Resultats |

## Referències

* ↑ «FIA ANNOUNCES WORLD MOTOR SPORT COUNCIL DECISIONS» (en anglès), 30-11-2016. Arxivat de l'original el 30 novembre 2016. [Consulta: 2 juliol 2019].
# Grantia indica

Grantia indica és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el [[1913]] per Arthur Dendy.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia indica Dendy, 1913. Accessed through: World Register of Marine Species at: http://www.marinespecies.org/aphia.php?p=taxdetails&id=164247 on 2021-04-21
# Grantia infrequens

Grantia infrequens és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1886 per Herbert James Carter.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia infrequens (Carter, 1886). Accessed through: World Register of Marine Species at: http://www.marinespecies.org/aphia.php?p=taxdetails&id=164248 on 2021-04-21
# Crimes of the Heart

Crimes of the Heart (en català: Crims del cor) és una obra de teatre de dos actes de l'autora estatunidenca Beth Henley, escrita el 1978, estrenada en alguns teatres regionals i estrenada oficialment el 1980. El 1981 va guanyar el New York Drama Critics' Circle Award i el Pulitzer a la dramatúrgia; i el 1982 el Theatre World Award a Lizbeth MacKay i Peter MacNicol. Henley va adaptar també l'obra per la pel·lícula homònima dirigida per Bruce Beresford el 1986.
L'argument de l'obra és la història de tres germanes (Babe, Lenny i Meg) que es retroben a casa d'una d'elles (Lenny) després de molts anys: cadascuna té penes i alegries per explicar, i es retroben més unides que mai.

## Personatges

* Babe, Lenny i Meg, germanes
* Barnette Lloyd, cosina de les germanes
* Doc Porter, exenamorat de la Meg
* Chick Boyle, advocat defensor de la Babe

## Referències

* ↑ Roundabout Shifts Crimes of the Heart Opening to Valentine's Day
* ↑ Crimes of the Heart - Dramatists Play Service Inc

## Enllaços externs

* Crimes of the Heart a Internet Broadway Database
* Internet Off- Broadway Database listing, 2001 Arxivat 2006-10-01 a Wayback Machine.
# Luberoïta

La luberoïta és un mineral de la classe dels sulfurs. Rep el seu nom de la regió de Lubero, a la República Democràtica del Congo, on va ser descoberta.

## Característiques

La luberoïta és un sulfur, un selenur de platí de fórmula química Pt₅Se₄. Cristal·litza en el sistema monoclínic. Es troba en fragments granulars amb vores angulars a causa de l'exfoliació, típicament allargats, d'uns 0,5 mm, o també arrodonits a causa del transport fluvial; pot trobar-se juntament amb el platí. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la luberoïta pertany a «02.AC: Aliatges de metal·loides amb PGE» juntament amb els següents minerals: UM2004-45-Se:AgHgPd, pal·ladseïta, miassita, UM2000-47-S:CuFePdPt, oosterboschita, chrisstanleyita, jagüeïta, keithconnita, vasilita, tel·luropal·ladinita, oulankaïta, telargpalita, temagamita, sopcheïta, laflammeïta i tischendorfita.

## Formació i jaciments

Es troba en concentrats en placers derivats de roca mare granodiorita. Sol trobar-se associada a altres minerals com: platí, anatasa, florencita, gorceixita, caolinita, clorita o quars. Va ser descoberta l'any 1992 a la regió de Lubero, a Kivu Nord (República Democràtica del Congo). També ha estat descrita a Copper Hills (Austràlia) i al riu Miessijoki (Lapònia, Finlàndia).

## Referències

* ↑ «Luberoite» (en anglès). Mindat. [Consulta: 21 febrer 2016].
* 1 2 «Luberoite» (en anglès). Handbook of Mineralogy. [Consulta: 21 febrer 2016].
# Mukra

Mukra fou un antic districte i població del Iemen al sud de Sanà, esmentat pels geògrafs àrabs perquè tenia una mina de cornalina. El nom també s'aplica a unes muntanyes a la regió del Sarat. La denominació Mukra derivaria d'una antiga tribu himiarita. La tribu dels mukres s'ha relacionat amb els mokritai de Claudi Ptolemeu.

## Referències

* ↑ Enciclopèdia de l'Islam, VII, 540
# Periophthalmus darwini

Periophthalmus darwini és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Austràlia: Territori del Nord i Austràlia Occidental.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Curicica

Curicica és un barri de la Zona Oest del municipi de Rio de Janeiro. Limita amb els barris de Jacarepaguá, Barra da Tijuca, Camorim i Taquara.
En el barri, està localitzada l'escola de samba GRES União do Parque Curicica, que representa Curicica en el carnaval carioca.
És el barri on estan localitzats part dels Estudis Globo, el condomini Cidade Jardim, i la TransOlímpica.
El barri va ser àmpliament citat en la novel·la Totalmente Demais (telenovel·la) de la Rede Globo sent lloc de residència de diversos personatges el 2016 i també va ser citada de forma humorística com a "Avinguda Curicica" en el programa As Aventuras do Didi de Renato Aragão.
Curicica va ser veïna dels Jocs Olímpics d'Estiu de 2016 i dels Jocs Paralímpics d'estiu de 2016 de Barra da Tijuca i és veïna del Parque Olímpico do Rio de Janeiro.
El seu IDH, l'any 2000, era de 0,828, el 71 millor del municipi de Rio. És actualment, un barri de majoria de classe mitja i classe baixa. També hi ha discussions dels límits de Curicica per veure si el Condomini Rio 2 forma part de Curicica o de Barra da Tijuca i també la si el Parc Olímpic de Rio forma part de Curicica, Barra da Tijuca o Jacarepaguá.

## Topònim

"Curicica" és una paraula original de la Llengua tupí, on significa "arribada del pi", per la unió dels termes curi ("pinheiro") i syk ("arribada").

## Història

Curicica va designar l'antiga carretera de Jacarepaguá que donava accés a baixada fronterera al Morro Dos Irmãos per la carretera de Guaratiba (actual Carretera dos Bandeirantes).
Existeix una referència a la regió actual de Curicica en un requeriment fet per Gonçalo Correia de Sá al voltant de l'any 1622 a Francisco Fajardo, el llavors governador de Rio. Hi és possible llegir: "(...) començant del dit riu on hi ha l'enginy al que sigui de terra fins a la serra de la Curicica, que són dos morros dividits un damunt de l'altre (...)". Es creu que aquesta és una referència al Morro Dos Irmãos.
A l'àrea hi havien enginys sucrers, la urbanització dels quals es va fer en 1957, començant amb el gran Parque Curicica, propietat de la Companyia Immobiliària Curicica Limitada.
El barri destaca per la instal·lació de la ciutat cinematogràfica de la Central Globo de producció de la Rede Globo, coneguda com a Projac.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].
* ↑ «Pinhais de Curitiba».
* ↑ Peixoto, Sílvia Alves; Lima, Tania Andrade (en portuguès) Revista de Arqueologia, 25-04-2020, pàg. 98–125. DOI: 10.24885/sab.v33i1.706. ISSN: 1982-1999 [Consulta: 9 setembre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Grantia harai

Grantia harai és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1929 per Sanji Hôzawa.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia harai Hôzawa, 1929. Accessed through: World Register of Marine Species at: http://www.marinespecies.org/aphia.php?p=taxdetails&id=164245 on 2021-04-21
# Dhari

Dhari és una vila al districte d'Amreli en el que ara és Gujarat, Índia; antigament Saurashtra, Hindustan.
En el passat, Dhari fou un petit estat tributari protegit de l'agència de Rewa Kantha, a la presidència de Bombai divisió de Pandu Mehwas. La superfíci del principat era d'aproximadament 80 km² i el tribut el pagaven sis diferents tributaris.
Els ingressos s'estimaven en 250 lliures i el tribut era de 95 lliures al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Lubec

Lubec és una població dels Estats Units a l'estat de Maine (EUA). Segons el cens del 2000 tenia 1.652 habitants.

## Demografia

Segons el cens del 2000, Lubec tenia 1.652 habitants, 755 habitatges, i 427 famílies. La densitat de població era de 19,2 habitants/km².
Dels 755 habitatges en un 20,1% hi vivien nens de menys de 18 anys, en un 39,9% hi vivien parelles casades, en un 12,3% dones solteres, i en un 43,4% no eren unitats familiars. En el 37,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,77.
Per edats la població es repartia de la següent manera: un 20,4% tenia menys de 18 anys, un 6,4% entre 18 i 24, un 23,8% entre 25 i 44, un 26,9% de 45 a 60 i un 22,5% 65 anys o més.
L'edat mediana era de 45 anys. Per cada 100 dones de 18 o més anys hi havia 84,4 homes.
La renda mediana per habitatge era de 20.565 $ i la renda mediana per família de 26.098 $. Els homes tenien una renda mediana de 25.170 $ mentre que les dones 19.375 $. La renda per capita de la població era de 13.081 $. Entorn del 20,3% de les famílies i el 28,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lubec». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Lubec». American Fact Finder. Oficina del Cens dels Estats Units, 12-01-2010.
# Afónkino

Afónkino o Afónykino (en rus: Афонькино) és un poble de la República de Marí El, a Rússia, que en el cens del 2010 tenia 27 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Mukura Victory Sports FC

El Mukura Victory Sports FC és un club de futbol Ruanda de de la ciutat de Butare. Va ser fundat el maig de 1963. Els seus colors són el groc i el negre.

## Palmarès

* Copa ruandesa de futbol:
** 1978, 1986, 1990, 1992, 2018

## Referències

* ↑ Rwanda club colours rsssf
* ↑ «Rwanda - List of Cup Winners». RSSSF.